**האמת שבשקר/ אודימן ורחל טגניה**

עוד אשיר כאן על חלקה על הירח , אוציא שטרות,

אין לי כסף לקנות חלקה בבית קברות

**כולם דורכים עלי** אז אני לא יכול ליפול

יש לי קול כי יש לי אלכוהול

אז יש לי הכל.

**כששוטר יפסיק לחפש עלי**

**אני אפסיק לחפש עלי את הכישלון**

ואפסיק לעשות שטויות

רוצה קצת חום ואהבה

ואלוהים מוריד פה גשם אז איך לא אאמין שזה הטבע.

בעצם חסר לי שקל לבירה ואין

זאת הסיבה שאני אגנוב אם לא תיתן- הוגן.

זאת מציאות שרק שיכור רואה עולם יפה

**מאיזה רקע אתה בא כשאתה אומר לי להפסיק עם זה.**

מאמין שכשאמות אחיה יותר טוב

וכשהסרטן לחץ ראיתי את אחי מוותר לו.

**תקווה זה תכלס אמונה**

**ואני לא מאמין לשום דבר, פרט לתחושות שלי**.

אני קטן וזה גדול עלי

שכל אחד יודע את הכל עלי

לא אוכל לשקר כשהכל יגמר

תבין אותי

נותר לי רק להיות אמיתי

99% לב מאבן, אחוז אחד של אהבה

אני מקווה שזה לא חלום

ואם לא- אז תודה.

לפעמים אני בורח מהמציאות בכוונה

כדי להכיר בע"פ את הדרך חזרה

תמיד מוצא קצת זמן לחשוב

אם לא הכרת את הרע לא תדע את הטוב.

**כולם אומרים- אתה חכם, לך תלמד**

**והתגובה שלי- לא בא לי שנייר ישקף את החכמה שלי.**

חיים שלמים במילה "לחיים"

ושנתיים שתיתי יותר אלכוהול ממים

ואז סמים, שלא נדבר

אז אם אתה לא מחבב אותי

לא תצליח לערבב אותי.

כשאבא שלי מת ניסיתי לזייף דמעות

לא הצלחתי, צפוי לא?!

זה היה תלוי בו

בתכלס, רציתי, באמת

אני בן אדם כל כך ריק

כי האני שלי כבר מת.

אני קטן וזה גדול עלי...

חיים חרא ואני הפקתי את המיטב מהם

ויש שאני כוכב בהם ונחשב

ועכשיו קצת קשה לצעוד קדימה

פגעתי בהמון אבל לבקש סליחה זה רק מאמא.

היו ימים שהמוות היה גם הפתרון

היום הפתרון זה רק המוות.

**חברה של אנשים ואין אוזניים** מן הסתם

אני עסוק בלפרק את הבקבוק, זה הכי חכם

הילד המפוחד, תקלטו איך הוא קם

הלב מוסר את דמעותיו אבל העיניים מלאות בדם.

אבא, מצטער לא מרגיש אליך כלום, הנה הוצאתי

לפעמים אני חושב שאתה דמות שאני המצאתי

כי זה כל החרא שלי

אמא שלי היא בעצם גם אבא שלי, בקיצור החיים שלי

אקדיש את החיים רק לילדים שלי

עד שאמות אלמד עוד קצת על הפחדים שלי.